ส่วนความคืบหน้าเหตุระเบิดภายในธนาคารนครหลวงไทย สาขายะลา เจ้าหน้าที่ตำรวจชุดสืบสวนสอบสวน สภ.อ.เมืองยะลา รายเดิม เปิดเผยว่า กล้องของทางธนาคารสามารถบันทึกภาพคนร้ายได้เช่นกัน โดยพฤติกรรมของคนร้ายเป็นชายแต่งกายภูมิฐาน สูงเพรียว อายุประมาณ 35 ปี สวมเสื้อเชิ้ตสีขาวแขนยาวสีขาว กางเกงสีดำ ถือสมุดเล่มใหญ่ด้วยมือขวา เดินเข้ามาภายในธนาคารเมื่อเวลา 11.06 น. แล้วมายืนหันหลังให้กับกล้อง พร้อมพูดคุยโทรศัพท์อยู่ตลอดเวลาจากนั้นได้เดินไปดื่มน้ำที่บริเวณด้านหน้าห้องทำงานของผู้จัดการสาขาและนั่งพักอยู่ประมาณ 1 นาที จึงลุกขึ้นแล้วนำสมุดเล่มดังกล่าวไปวางไว้ตรงจุดวางหนังสือพิมพ์ แล้วมายืนดื่มน้ำอีกครั้ง พร้อมนั่งลงพูดคุยโทรศัพท์ ซึ่งในช่วงนี้กล้องสามารถบันทึกใบหน้าได้ค่อนข้างจะชัดเจน จากนั้นจึงได้เดินออกจากธนาคารไปเมื่อเวลา 11.16 น. และอีกประมาณ 15 นาทีต่อมา ก็เกิดระเบิดที่สมุดเล่มนั้นในขณะนี้เจ้าหน้าที่ตำรวจกำลังนำภาพไปขยายเพื่อดูใบหน้าของคนร้าย แล้วนำมาเทียบกับใบหน้าของผู้ต้องสงสัย เพื่อเตรียมออกหมายจับแล้ว
พฤติกรรมของคนร้ายเป็นชายแต่งกายภูมิฐานสูงเพรียว อายุประมาณเท่าไร 
35 ปี